Slow food, maheturism, veinielamused, sekka mõni retsept.
#000000
Hane ostes tuleks kõigepealt tähelepanu pöörata linnuliha päritolule ja värskusele. Enamus supermarketites müüdavaid külmutatud hanesid pärinevad hanekasvatustest, kus neil pole olnud häid kasvutingimusi. Kui Eesti mahehane turul ei ole, siis Poola on Euroopa üks suurimaid hanekasvatajaid ning sealsete hanede hind on palju soodsam kui Saksa- või Prantsusmaa hanedel. Soovitan hankida Poola päritolu mahekasvandusest päritolu hani- neil lindudel on olnud piisavalt vabadust ringi liikuda ja aega kasvada. See pole mitte ainult loomasõbralikum, vaid määrab ka liha kvaliteedi ja maitse. Selliseid külmutatud mahehanesid ja lisaks Saksa jahutatud hanesid saab tellida ka eraisik Frische Paradies Eesti esindusest.
#000001
Ostes külmutatud hane, veendu, et pakend oleks kahjustamata. Pärast sulatamist on soovitav jätta hani 1-2 päevaks külmkappi seisma, et tal tekiks parem aroom. Hõõru hani seest ja väljast soolaga, loputa, kuivata ja soola veel kord seest ja väljast. Maitsesta seest majoraaniga. Küpseta ahjupannile asetatud küpsetusrestil 200° juures 50 min/kg kohta, täidetud hane puhul 60 minutit ehk 4 kilone täidetud hani tahab ahjus olla 4 tundi. Vahepeal kühvelda ja määri hane ahjupannile kogunenud küpsetusvedelikuga. Hani on valmis siis, kui liha koivakondi küljest lahti „kukub“ ja mahl on selge. Noor hani kaalub neli kuni kuus kilo ja sellest saab söönuks vähemalt 6-8 inimest. Mina olen hane küpsetanud ka kaanega keraamilises potis 150 kraadi juures, kuid sel juhul läheb hani hommikul ahju ja valmis saab õhtusöögi ajaks.
#000002
Täiedetud hane retsepte on mul blogis 2:
#000003
Selle blogi sisu toodab Kristel, kes on juba päris “küps aastakäik” ning toidu ja veiniteemadega kokku puutunud nii töötades õpingute ajal Prantsusmaa restoranides kui ka ise Tallinnas restoran-vinoteeki 10 aastat pidades.
Lisaks loen ja jälgin kulinaariamaailmas toimuvat pidevalt ja olen kirglik toiduturist.
Olles elanud 3 aastat Prantsusmaal, 4 aastat Saksamaal ja alates 2017 suvest on mu uueks koduks Portugal, siis on minu kulinaarsed jutud tihedalt seotud just nende maadega.
Olen loomuliku ja loodusliku toidu fänn, mulle on täiesti vastukarva suurkorporatsioonide poolt pärimuskulinaaria hävitamine mis peegeldub kõige paremini supermarketite maitsetus ja standardiseeritud toiduvalikus mis lisaks eelnimetatule rikub inimeste tervist. Ükskõik kus maal sa supermarketisse sisse astud, vaatab vastu sama kaubavalik Nestle tohututest brändidest-Nescafe, San Pellegrino, KitKat, Mövenpick, Maggi etc. Mulle on vastukarva jätkusuutmatu intensiivpõllumajandus kus põllumehel puudub kontakt otsese tarbijaga ning ta ei toida inimesi, vaid toodab turule “kaupa”.
Samuti on mulle vastukarva massiturism, millest saadav tulu on paljudele piirkondadele küll hädavajalik, kuid samas on sellisel turismil saastav ja negatiivne mõju kohalikule elustiilile.
Nendest teemadest on siin blogis tihti juttu. Aegajalt mõni retsept ka :)
Miks Tigu? Tigu oli mu toidukoha nimi, on mu külalistemaja nimeks Portugalis. Tigu on ka Slow Food liikumise, mille motoks on ” Hea, puhas ja õiglane”, kaubamärk.
#000014
Porto kohvikud, restod, jalutuskäigud ja kingapoed
Jõulu foie gras (Julie Andrieu retsept)
Baski stiilis grillitud terve kammeljas
#000015
DaVahtaRecidence- minu sõbranna, kes teeb väga hästi süüa!
Kaju Köök- Olga, Eesti kuumim koogimeister!
Nami-Nami- kui siit ei leia retsepti, siis pole seda retsepti olemas!
Profa- kirjutab harva, aga põhjalikult!
Tuuli toidublogi, alati moekad retseptid!
#000020
Musings about gastronomy and culture in Northern Europe and abroad.
#000028